
O B R A Z L O Ž E N J E

 NACRTA BUDŽETA ZA 2020.godinu
U V O D 

Budžet je osnovni instrument finansiranja javnih rashoda kojim je potrebno istači tri osnovna cilja budžetiranja na svim nivoima vlasti, a to su: fiskalna disciplina, raspodjela budžetskih sredstava prema utvrđenim prioritetima i efikasno pružanje usluga.

Budžet se donosi u formi zakona kojim zakonodavno tijelo – Općinsko vijeće daje ovlaštenje Izvršnoj vlasti za trošenje prikupljenih prihoda, tj. javnih sredstava do postavljenih limita i za utvrđene svrhe.

Članovima 15.  do 38.  Zakona o budžetima u Federaciji Bosne i Hercegovine („Službene novine FBiH“ broj 102/13, 9/14, 13/14, 8/15, 91/15, 102/15, 104/16, 5/18 i 11/19) propisan je način izrade i donošenja budžeta na svim nivoima vlasti, te se odredbe ovog Zakona primjenjuju i na postupak donošenja općinskih budžeta.

Nacrt budžeta za 2020.godinu planiran je u iznosu od 24.378.200,00 KM.

Sredstva u iznosu od 24.378.200,00 sastoje se od Prihoda Općine (19.714.700,00), Primitaka (4.100.000,00-kreditna sredstva)  i Vlastitih prihoda budžetskih korisnika (563.500,00 KM). Analogno tome na rashodovnoj strani budžeta pozicionirane su stavke za sve budžetske korisnike koje će se finansirati iz tekućeg priliva i vlastitih prihoda.

U Nacrtu budžeta za 2020.godinu planirana su sredstva na ime bruto plata za uposlenike općine po važećim koeficijentima usvojenim od strane OV na osnovicu u iznosu od 315,00 KM, a u skladu sa instrukcijom Načelnika Općine.

Topli obrok za uposlenike Općine Travnik planiran je u iznosu od 1% prosjećne neto plaće isplaćene u Federaciji po zadnjem objavljenom statističkom podatku (po radnom danu za jedanaest mjeseci), dok je regres planiran u visini 50% prosjećne neto plaće isplaćene u Federaciji po zadnjem objavljenom statističkom podatku.
Rekapitulacija prihoda i rashoda 
PRIHODI
	Opis
	Budžet 2019.g.
	Budžet 2020.g.
	Index

	Prihodi od poreza
	11.754.745,00
	12.473.192,83
	106%

	Neporezni prihodi
	5.086.605,00
	5.612.300,00
	110%

	Tekući transferi
	2.540.150,00
	1.942.707,17
	76%

	Kapitalni transferi
	0,00
	250.000,00
	0%

	Primici
	6.000.000,00
	4.100.000,00
	68%

	UKUPNO
	25.381.500,00
	24.378.200,00
	96%


RASHODI
	Opis
	Budžet 2019.g.
	Budžet 2020.g.
	Index

	Budžetska rezerva
	210.000,00
	210.000,00
	100%

	Bruto plaće i naknade plaće
	4.749.494,00
	5.248.620,00
	111%

	Doprinosi poslodavca  i ostali doprin.
	430.700,00
	472.800,00
	110%

	Izdaci za mat., sitan inventar i usluge
	14.473.850,00
	12.805.150,00
	88%

	Tekući transferi
	3.869.726,00
	3.803.473,00
	98%

	Kapitalni grantovi
	20.000,00
	20.000,00
	100%

	Kamate na domaće pozajmljivanje
	143.000,00
	140.000,00
	98%

	Izdaci za nabavku stalnih sredstava
	984.230,00
	1.177.657,00
	120%

	Izdaci za otplate dugova
	500.500,00
	500.500,00
	100%


RASHODI


Ukupno utvrđeni izdaci koji će se finansirati iz prihoda budžeta Općine i kreditnih sredstava utvrđeni su u iznosu od 23.814.700,00 KM. Ako tome dodamo izdatke u iznosu od 563.500,00,00 koji će se finansirati iz vlastitih prihoda budžetskih korisnika, budžet Općine za 2020. godinu iznosio bi 24.378.200,00 KM.

Planirani rashodi po budžetskim korisnicima su slijedeći:
1) Općinsko vijeće

Rashodi za potrošačku jedinicu Općinsko vijeće planirani su u iznosu od 886.220,00 KM ili 126,85%.
Izdaci  bruto plata i naknada povećani su na ime minulog rada.
U odnosu na prethodnu godinu izdaci za ovu potrošaku jedinicu planirani su u znatno većem iznosu, a kao rezultat povećanja izdataka za 180.000,00 KM na ekonomskom kodu 614124 obzirom da će se u budžetskoj 2020.g. provoditi izbori. Izdaci u iznosu od 20.000,00 KM odnose se na troškove rada opć.izborne komisije.
Ostali izdaci na ovoj organizacionoj jedinici ostali su nepromijenjeni u odnosu na Budžet 2019.godine, izuzev korekcija na naknadama troškova uposlenih (naknade planirane u skladu s procjenom očekivanog Federalnog prosjeka).
2) Kabinet Načelnika 
Na osnovu prijedloga Načelnika rashodi za ovu potrošačku jedinicu planirani su u iznosu od 800.800,00 KM što je u odnosu na Budžet 2019 godine više za 9,19%.
Bruto plate, porezi, doprinosi i naknade planirani su u znatno većem iznosu obzirom da se u organizacionoj jedinici „Kabinet načelnika“ planira u narednoj godini primiti 1 viši stručni saradnik.

Izdaci za reprezentaciju i komisije povećani su u skladu s zahtjevom Načelnika Općine.

Budžet za mlade u odnosu na prethodnu godinu povećan je za 15.000,00 KM, a na grupi konta 614300 planirane su i nove stavke „Izdaci za noćnu utrku“ u iznosu od 5.000,00 KM, „ Andrićevi dani“ (5.000,00) i Ilhamijini dani (5.000,00).
Budžetska rezerva planirana je u iznosu od 210.000,00 KM, ostala je nepromjenjena u odnosu na 2019.g., i ne prelazi zakonom predviđene okvire.
3) Služba za zajedničke i komunalne poslove

Izdaci za ovu potrošačku jedinicu planirani su u iznosu od 3.280.900,00 KM .
U odnosu na prethodnu godinu izdaci za ovu potrošačku jedinicu veći su za 138.600,00 ili 4,41%.
Bruto plate i naknade su planirane u skladu s dostavljenim zahtjevom Pomočnika načelnika nadležne službe. Uvećanje bruto plata i naknada jeste rezultat prijema uposlenika VSS za period od 6 mjeseci.
Izdaci za materijal, sitan inventar i usluge veći su za 11,30%. Najznaćajnije povećanje zabilježeno je na izdacima za zimsko održavanje (65.000,00), izdacima za uređenje grada (5.000,00), izdacima za javnu rasvjetu (50.000,00) te izdacima za redovno održavanje puteva (80.000,00).
Subvencije javnim preduzećima, a koje su se najvećim dijelom odnose na sufinansiranje JKP preduzeća „Bašbunar“ i „Trebišnjica“ U Nacrtu Budžeta za 2020.godinu su znatno smanjene.
Izdaci za nabavku opreme službi povećani su sa 103.000,00 na 127.000,00 KM.
4) Služba za opću upravu i BiZ

Izdaci za ovu potrošačku jedinicu planirani su u iznosu od 1.189.500,00 što je više za 7,65 % u odnosu na sredstva planirana budžetom 2019 godine. 
Na ovoj organizacionoj jedinici, a na prijedlog pomoćnika načelnika nadležne službe predviđen je prijem 2 pripravnika i to SSS na period od 9 mjeseci. Zbog povećanja broja uposlenih povećane su i bruto plate i naknade troškova zaposlenih. Budžetom 2020.godine planirana je nova stavka „Nagrada za rezultate rada“ u iznosu od 4.000,00 KM.
Izdaci za materijal, sitan inventar i usluge veći su za 13,14%. Povećanje se najvećim dijelom odnosi na izdatke za sistematski pregled uposlenika koji se planira svake druge godine.
Tekući transferi pojedincima u odnosu na Budžet za 2019.godinu povećani su za 19,23%, a kao rezultat planiranja nove stavke „Naknada za medicinski potpomognutu oplodnju“  (20.000,00 KM).
Tekući transferi neprofitnim organizacijama su ostali u granicama plana 2019. godine.
5) Služba za urbanizam, građ.katas.i imov.pravne poslove

Izdaci za ovu potrošačku jedinicu planirani su u iznosu od 1.058.557,00 KM i isti su u odnosu na Budžet 2019.g. veći za 40,95%.
U odnosu na prethodnu godinu na bruto platama, naknadama, porezima i doprinosima došlo je do povećanja iz razloga što je u ovoj organizacionoj jedinici u 2020.godini planiran prijem 3 uposlenika VSS i to jedan stručni savjetnik i dva stručna saradnika.
Rezultat povećanja Izdataka za nabavku stalnih sredstava najvećim dijelom odnosi se na izdatke za nabavku opreme koji su u odnosu na Budžet 2019.godine uvećani za 8.000,00, izdatke za izradu prostorno-planske i projektne dokumentacije (povećanje za 52.557,00), izdatke za izradu projekta označavanja naselja, ulica i trgova (10.000,00),  te izdataka za rekonstrukciju velike sale (90.000,00). 
Nacrtom budžeta za 2020.godinu planirana su sredstva u iznosu od 90.000,00 na ime izrade prostorno-planske i projektne dokumentacije za izgradnju stambene zgrade kolektivnog stanovanja u Docu na Lašvi.
6) Služba za inspekcijski nadzor

Izdaci za ovu potroš. jedinicu planirani su u iznosu od 278.000,00 KM ili 113,96% više.
U ovoj Službi, a u skladu s Pravilnikom o sistematizaciji radnih mjesta planirano je da se na upražnjeno mjesto inspektora primi novi uposlenik VSS. Analogno tome povećani su izdaci za bruto plate, naknade, poreze i doprinose.

Sredstva u odnosu na 2019.godinu uvećana su i na stavci „Troškovi za rušenje bespravno izgrađenih objekata“ u iznosu od 5.000,00 KM.
7) Služba za ekonomsko-finansijske poslove

Izdaci za ovu potrošačku jedinicu planirani su u iznosu od 1.124.500,00 KM.

Najznaćajnije odstupanje u odnosu na budžet 2019.g. odnosi se na povećanje  izdataka za zatezne kamate i troškove spora (23.500,00).
8) Služba za obnovu, izbjegla, raseljena lica i stambene poslove 

Bruto plate i naknade su veće u odnosu na 2019.godinu, a iste su planirane u skladu s dostavljenim zahtjevom Pomočnika načelnika nadležne službe.
Tekući transferi pojedincima manji su za 9,72%, a kao rezultat smanjenja izdataka koji se odnose na „Izdatke za obnovu kuća za osobe sa socijalnim statusom“ (sa 100.000,00 na 50.000,00), te izdataka za subvencioniranje najamnine za stan (manje za 5.000,00). 

Kad su u pitanju kapitalni grantovi MZ sredstva u iznosu od 6.229.135,63 planirana su na osnovu zahtjeva pomoćnika načelnika nadležne službe, a ista se odnose na ugovorene a nerealizirane projekte iz 2017, 2018 i 2019 godine, dok se preostala sredstva u iznosu od 1.000.000,00 odnose na projekte 2019.godine. Sredstva viših nivoa vlasti predviđena Budžetom za 2020.godinu iznose 296.081,00 i ista su sastavni dio zbira sredstava 6.229.135,63, kao i kreditna sredstva u iznosu od 4.100.000,00 KM.
Tekući transferi pojedincima manji su za 85,45%, a kao rezultat planiranja izdataka za raseljena lica na grupi konta 613900. Isto se odnosi i na izdatke za subvencioniranje troškova smještaja  i komunalnih usluga za osobe u stanju socijalne potrebe i naknada za održavanje zajedničkih dijelova i uređaja zgrade.

Na kontu 821500 planirana je nova stavka u iznosu od 30.000,00 KM, a ista se odnosi na izradu projekta izgradnje zgrade Dolac na Lašvi.
9) Služba za civilnu zaštitu


Izdaci za ovu potrošačku jedinicu planirani su u iznosu od 1.503.270,00 KM, i isti su umanjeni za 421.906,00 KM ili 21,92%. Izdaci su planirani u skladu s instrukcijom Pomoćnika načelnika nadležne službe.
10)  Služba za razvoj, privredu i vanprivredu

Izdaci za ovu potrošačku jedinicu planirani su u iznosu od 2.702.543,00 KM što je u odnosu na budžet 2019.g. manje za 8,22%
U odnosu na prethodnu godinu na bruto platama, naknadama, porezima i doprinosima došlo je do povećanja iz razloga što se u budžetskoj 2020.godini u ovoj organizacionoj jedinici planira primiti dvoje uposlenih sa VSS. 
Izdaci za materijal i usluge su manji za 49,80%, najvećim dijelom što Budžetom za 2020.godinu nisu planirana sredstva viših nivoa vlasti (federalna i kantonalna sredstva za srednjoškolski centar utrošena u 2019.godini, kao i sredstva namjenjena polaganju vještačke trave na Stadionu Lašva).
Tekući transferi drugim razinama vlasti planirani su u iznosu od 462.350,00 i veći su za 5,96% u udnosu na Budžet 2019.godine (sredstva za implementaciju strategije razvoja turizma općine Travnik 2016-2020.g. uvećana za 20.000,00 KM). 
Transferi pojedincima su manji za 5.000,00 iz razloga što su izdaci za nabavku pribora i torbi za djecu romske populacije planirana na drugoj vrsti rashoda.
Transferi neprofitnim organizacijama planirani su više za 74,07%. U okviru ove grupe konta pozicionirana je nova stavka „ILO projekat“ u iznosu od 400.000,00 KM. Transfer REZ agenciji uvećan je za 30.000,00 KM, a isti se odnosi na organizaciju sajma, tekstila, kože i obuće.

Subvencije privatnim i javnim preduzećima, te kapitalni transferi neprofitnim organizacijama ostale su u granicama plana 2019.godine.
U skladu s dostavljenim zahtjevom planirani su i rashodi na ime izgradnje PSKC Pirota (sredstva viših nivoa vlasti iz 2018.g.) u iznosu od 30.000,00. Na grupi konta 821000 planirana su i sredstva na ime izrade elaborata o zaštiti izvorišta (20.000,00 KM) kao i revizija elaborata (5.000,00 KM).
11)  JU Centar za socijalni rad Travnik
Izdaci za ovu Javnu ustanovu su Nacrtom budžeta za 2020. godinu planirani  u iznosu od 1.401.000,00 KM i isti su planirani u odnosu na 2019.godinu. 
Ukupan  iznos planiranih izdataka Javne ustanove  finansira se iz Budžeta Općine Travnik i vlastitih prihoda Javne ustanove a odnosi se na Plaće i naknade troškova zaposlenih u iznosu od 378.500,00 KM, Doprinose poslodavca i ostale doprinose u iznosu od 33.000,00 KM, Izdatke za materijal, sitan inventar i usluge u iznosu od 81.500,00 KM, Tekuće transfere u iznosu od 850.000,00 KM i Kapitalne izdatke u iznosu od 58.000,00 KM. Dio Kapitalnih izdataka u iznosu od 33.000,00 KM finansira se iz Budžeta Općine Travnik i donacija a dio u iznosu od 25.000,00 KM iz vlastitih prihoda Javne ustanove koje ostvaruje pružanjem usluga. 

   
 Stavka tekući transferi pojedincima se Nacrtom budžeta za 2020.godinu planirana u iznosu od 850.000,00 KM, što se  finansira iz  prihoda Javne ustanove koje ostvaruje prijenosom sredstava s viših nivoa vlasti - Ministarstvo zdravstva i socijalne politike u iznosu 800.000,00 KM ( kolona Izdaci iz Budžeta ) te od uplate učešća u smještaju od strane porodice, odnosno srodnika u iznosu 50.000,00 KM ( kolona Izdaci iz vlastitih prihoda ). Planiranje sredstava na ovoj stavci je vezano za upustvo Ministarstva zdravstva i socijalne politike SBK/KSB u kojem se traži centraliziranje svih isplata socijalnih naknada putem „SOTAC“ baze, tj. direktno putem Trezora Ministarstva finansija SBK/KSB kroz jedinstvenu bazu korisnika. Kroz naredne dokumente planiranja budžeta u 2020-oj godini moguća je dalja promjena procedura isplate socijalnih naknada.  

Izvršeno je usklađivanje osnovice za obračun plaće u svim ustanovama, što je dovelo do jednakih uslova rada u svim ustanovama i neznatne promjene u visini sredstava koja se izdvajaju na pozicijama Bruto plaće i doprinosa. 

12)  JU Centar za kulturu Općine Travnik
Izdaci za ovu Javnu ustanovu su Nacrtom budžeta za 2020. godinu planirani  u iznosu od 493.500,00 KM i isti su planirani u odnosu na 2019.godinu. 
Ukupan  iznos planiranih izdataka Javne ustanove  finansira se iz Budžeta Općine Travnik i vlastitih prihoda Javne ustanove a odnosi se na Plaće i naknade troškova zaposlenih u iznosu od 278.300,00 KM, Doprinose poslodavca i ostale doprinose u iznosu od 24.500,00 KM, Izdatke za materijal, sitan inventar i usluge u iznosu od 180.700,00 KM i Kapitalne izdatke u iznosu od 10.000,00 KM. Dio izdataka za materijal, sitan inventar i usluge u iznosu od 141.200,00 KM finansira se iz Budžeta Općine Travnik a dio u iznosu od 39.500,00 KM iz vlastitih prihoda Javne ustanove koje ostvaruje pružanjem usluga korisnicima. 

Razlika po Nacrtu budžeta Općine Travnik za 2020.godinu u odnosu na nivo izdataka za 2019.godinu planirana je na stavci Plaće i naknade troškova zaposlenih i odnosi se na provedeno usklađivanje osnovice za obračun plaće u svim ustanovama, što je dovelo do jednakih uslova rada u svim ustanovama i promjene u visini sredstava koja se izdvajaju na pozicijama Bruto plaće i doprinosa. 

Dalje, razlika je iskazana na stavci Izdatci za materijal, sitan inventar i usluge, koji se smanjuju, mijenjaju, u visini i strukturi  izdataka u skladu s iskazanim potrebama od strane budžetskog korisnika.  

13)  JU Zavičajni muzej Travnik
Izdaci za ovu Javnu ustanovu su Nacrtom budžeta za 2020. godinu planirani  u iznosu od 631.100,00 KM i isti su planirani u odnosu na 2019.godinu. 
Ukupan  iznos planiranih izdataka Javne ustanove  finansira se iz Budžeta Općine Travnik i vlastitih prihoda Javne ustanove a odnosi se na Plaće i naknade troškova zaposlenih u iznosu od 300.100,00 KM, Doprinose poslodavca i ostale doprinose u iznosu od 26.200,00 KM, Izdatke za materijal, sitan inventar i usluge u iznosu od 294.800,00 KM i Kapitalne izdatke u iznosu od 10.000,00 KM. Dio izdataka za materijal, sitan inventar i usluge u iznosu od 147.000,00 KM finansira se iz Budžeta Općine Travnik a dio u iznosu od 147.800,00 KM iz vlastitih prihoda Javne ustanove koje ostvaruje pružanjem usluga korisnicima. 
Izvršeno je usklađivanje osnovice za obračun plaće u svim ustanovama, što je dovelo do jednakih uslova rada u svim ustanovama i neznatne promjene u visini sredstava koja se izdvajaju na pozicijama Bruto plaće i doprinosa. 

Razlika u odnosu na nivo izdataka iz 2019.godine planirana je na stavci Izdatci za materijal, sitan inventar i usluge, koji se mijenjaju u visini i strukturi  izdataka u skladu s planiranim radovima na sanaciji prilaznog mosta na tvrđavi Stari grad u Travniku. Sredstva za planirane radove su jednim dijelom prikupljena s viših nivoa vlasti u F BiH i kroz akumulaciju vlastitog prihoda javne ustanove, a drugim dijelom se također planiraju obezbijediti s viših nivoa vlasti u F BiH, za što je ustanova podnijela određene aktivnosti i ima konkretna saznanja.  Ukupna razlika na stavci ovih izdataka iznosi 33.900,00 KM. 
Dalje, razlika u odnosu na nivo izdataka za 2020.godinu iskazana je na stavci Kapitalnih izdataka, koji se mijenjaju u visini i strukturi  izdataka u skladu s izmjenama na izvedbenim projektima ugradnje grijanja u depandansu muzeja Rodna kuća Ive Andrića i odgađanjem radova za narednu budžetsku godinu.  
14) JU Biblioteka   
Izdaci za ovu Javnu ustanovu su Nacrtom budžeta za 2020. godinu planirani  u iznosu od 181.900,00 KM i isti su planirani u odnosu na 2019.godinu. 
Ukupan  iznos planiranih izdataka Javne ustanove  finansira se iz Budžeta Općine Travnik i vlastitih prihoda Javne ustanove a odnosi se na Plaće i naknade troškova zaposlenih u iznosu od 122.000,00 KM, Doprinose poslodavca i ostale doprinose u iznosu od 11.000,00 KM, Izdatke za materijal, sitan inventar i usluge u iznosu od 29.900,00 KM i Kapitalne izdatke u iznosu od 19.000,00 KM.  
Kapitalni izdatci jednim dijelom odnose se na nabavku knjiga i prijeko potrebne opreme i  finansiraju se iz vlastitih prihoda Javne ustanove ostvarenih pružanjem usluga korisnicima u iznosu od 7.000,00 KM i sredstvima viših nivoa vlasti u F BiH u iznosu od 2.000,00 KM. U drugom dijelu izdatci se odnose na radove na planiranoj rekonstrukciji poda i bibliotečkih polica u Centralnom odjeljenju Gradske biblioteke Travnik u iznosu od 10.000,00 KM ( Ustanova je sredstva za planirane radove djelimično obezbijedila aplikacijom na Javni poziv za dostavljanje prijava za sufinansiranje izgradnje, rekonstrukcije i opremanja javne infrastrukture u oblasti kulture iz Budžeta SBK s transfera za kulturu i znanost u SBK ) . 

Izvršeno je usklađivanje osnovice za obračun plaće u svim ustanovama, što je dovelo do jednakih uslova rada u svim ustanovama i promjene u visini sredstava koja se izdvajaju na pozicijama Bruto plaće i doprinosa. 

15)  JU za predškolski odgoj i obrazovanje Obdanište Travnik
Izdaci za ovu Javnu ustanovu su Nacrtom budžeta za 2020. godinu planirani  u iznosu od 577.000,00 KM i isti su planirani u odnosu na 2019.godinu. 
Ukupan  iznos planiranih izdataka Javne ustanove  finansira se iz Budžeta Općine Travnik i vlastitih prihoda Javne ustanove a odnosi se na Plaće i naknade troškova zaposlenih u iznosu od 424.000,00 KM, Doprinose poslodavca i ostale doprinose u iznosu od 37.300,00 KM, Izdatke za materijal, sitan inventar i usluge u iznosu od 106.200,00 KM i Kapitalne izdatke u iznosu od 9.500,00 KM. Dio izdataka za materijal, sitan inventar i usluge u iznosu od 2.500,00 KM finansira se iz Budžeta Općine Travnik i sredstvima Viših nivoa vlasti u F BiH, a dio u iznosu od 103.700,00 KM iz vlastitih prihoda Javne ustanove koje ostvaruje pružanjem usluga korisnicima. Također,  dio Kapitalnih izdataka u iznosu od 2.500,00 KM finansira se realizacijom projekta ugovorenog s Viših nivoa vlasti u F BiH, a dio u iznosu od 7.000,00 KM iz vlastitih prihoda Javne ustanove koje ostvaruje pružanjem usluga korisnicima.
Razlika po Nacrtu budžeta Općine Travnik za 2020.godinu u odnosu na nivo izdataka za 2019.godinu planirana je na stavci Plaće i naknade troškova zaposlenih, koji se mijenjaju u visini i strukturi  izdataka u skladu s zahtjevom ustanove da zbog povećanog broja korisnika usluga izvrši formiranje novih grupa djece, te prema standardima pedagoškog odgoja, zapošljavanjem novih odgajatelja i pomoćni radnika unaprijedi kvalitetu pruženih usluga. 
Također, izvršeno je usklađivanje osnovice za obračun plaće u svim ustanovama, što je dovelo do jednakih uslova rada u svim ustanovama i promjene u visini sredstava koja se izdvajaju na pozicijama Bruto plaće i doprinosa. 
16)  JU Hrvatski kulturni centar
Izdaci za ovu Javnu ustanovu su Nacrtom budžeta za 2020. godinu planirani  u iznosu od 204.700,00 KM i isti su planirani u odnosu na 2019.godinu. 
Ukupan  iznos planiranih izdataka Javne ustanove  finansira se iz Budžeta Općine Travnik i vlastitih prihoda Javne ustanove a odnosi se na Plaće i naknade troškova zaposlenih u iznosu od 124.000,00 KM, Doprinose poslodavca i ostale doprinose u iznosu od 11.300,00 KM, Izdatke za materijal, sitan inventar i usluge u iznosu od 39.400,00 KM i Kapitalne izdatke u iznosu od 30.000,00 KM. Dio izdataka za materijal, sitan inventar i usluge u iznosu od 37.400,00 KM finansira se iz Budžeta Općine Travnik a dio u iznosu od 2.000,00 KM iz vlastitih prihoda Javne ustanove koje ostvaruje pružanjem usluga korisnicima. 
Razlika po Nacrtu budžeta Općine Travnik za 2020.godinu u odnosu na nivo izdataka za 2019.godinu planirana je na stavci Plaće i naknade troškova zaposlenih i odnosi se na provedeno usklađivanje osnovice za obračun plaće u svim ustanovama, što je dovelo do jednakih uslova rada u svim ustanovama i neznatne promjene u visini sredstava koja se izdvajaju na pozicijama Bruto plaće i doprinosa. 

Dalje, razlika je iskazana na stavci Izdatci za materijal, sitan inventar i usluge, koji se smanjuju, mijenjaju, u visini i strukturi  izdataka u skladu s iskazanim potrebama od strane budžetskog korisnika.  

17)  Općinsko pravobranilaštvo-pravobraniteljstvo
Općinsko pravobranilaštvo-pravobraniteljstvo finansira se sredstvima Općine Travnik i Općine Novi Travnik u omjeru 60% - 40%. 
Izdaci za ovu Javnu ustanovu su Nacrtom budžeta za 2020. godinu planirani  u iznosu od 169.000,00 KM i isti su planirani u odnosu na 2019.godinu. 
Ukupan  iznos planiranih izdataka finansira se iz Budžeta Općine Travnik, Općine Novi Travnik i vlastitih prihoda budžetskog korisnika a odnosi se na Plaće i naknade troškova zaposlenih u iznosu od 123.500,00 KM, Doprinose poslodavca i ostale doprinose u iznosu od 13.000,00 KM, Izdatke za materijal, sitan inventar i usluge u iznosu od 30.000,00 i Izdatke za nabavku stalnih sredstava u iznosu od 2.500,00 KM. Dio izdataka za materijal, sitan inventar i usluge u iznosu od 20.000,00 KM finansira se iz Budžeta Općine Travnik i tranše Općine Novi Travnik a dio u iznosu od 10.000,00 KM iz vlastitih prihoda Općinskog pravobranilaštva koje ostvaruje pružanjem usluga korisnicima. 
Razlika po Nacrtu budžeta Općine Travnik za 2020.godinu u odnosu na nivo izdataka za 2019.godinu iskazana je na stavci Izdatci za materijal, sitan inventar i usluge, koji se mijenjaju u visini i strukturi  izdataka u skladu s iskazanim potrebama od strane budžetskog korisnika.  
18)  UO Teritorijalna vatrogasna jedinica
Izdaci za ovu Javnu ustanovu su Nacrtom budžeta za 2020. godinu planirani  u iznosu od 620.600,00 KM i isti su planirani u odnosu na 2019.godinu. 
Ukupan  iznos planiranih izdataka budžetskog korisnika finansira se iz Budžeta Općine Travnik i vlastitih prihoda a odnosi se na Plaće i naknade troškova zaposlenih u iznosu od 437.000,00 KM, Doprinose poslodavca i ostale doprinose u iznosu od 37.000,00 KM i Izdatke za materijal, sitan inventar i usluge u iznosu od 110.000,00 KM i Kapitalne izdatke u iznosu od 36.600,00 KM. Dio izdataka za materijal, sitan inventar i usluge u iznosu od 101.600,00 KM finansira se iz Budžeta Općine Travnik a dio u iznosu od 8.400,00 KM iz vlastitih prihoda budžetskog korisnika.  
Razlika po Nacrtu budžeta Općine Travnik za 2020.godinu u odnosu na nivo izdataka za 2019.godinu planirana je na stavci Plaće i naknade troškova zaposlenih i odnosi se na provedeno upošljavanje prema sistematizaciji zaposlenih u upravnoj organizaciji i izvršeno usklađivanje osnovice za obračun plaće u svim ustanovama, što je dovelo do jednakih uslova rada u svim ustanovama i promjene u visini sredstava koja se izdvajaju na pozicijama Bruto plaće i doprinosa. 

Dalje, razlika je iskazana na stavci Izdatci za materijal, sitan inventar i usluge, koji se smanjuju, mijenjaju, u visini i strukturi  izdataka u skladu s iskazanim potrebama od strane budžetskog korisnika.  
POMOĆNIK NAČELNIKA SL. ZA EKON.-FIN.POSLOVE

                                           Dario Pranjić, dipl ecc

